GPT-5

GPT-5 (ראשי תיבות: Generative Pre-trained Transformer 5, בתרגום חופשי: "טרנספורמר מאומן מראש בעל יכולת יצירה") הוא מודל שפה גדול המפותח על ידי חברת OpenAI. המודל הושק ב-7 באוגוסט 2025 לכלל המשתמשים, וכן ל-API. זמן קצר לאחר ההשקה, הודיעה חברת מיקרוסופט כי תשלב את GPT-5 במגוון רחב של מוצריה, כולל קופיילוט. לדברי מנכ"ל OpenAI, סם אלטמן, GPT-5 "טוב משמעותית" מקודמיו, ומציע יכולות של "מומחה ברמת דוקטורט" במגוון רחב של משימות. בתדרוך לעיתונאים הוא כינה את GPT-5 "צעד משמעותי בדרך לבינה מלאכותית כללית (AGI)". אף על פי ש-GPT-5 הוא חינמי לכל המשתמשים, משתמשים בתשלום מקבלים גישה רחבה יותר למודל, וכן גישה לגרסה המתקדמת יותר של המודל Pro-GPT-5.

 מאפיינים 
לפי OpenAI, השיפורים במודל החדש כוללים זמני תגובה מהירים יותר, יכולות טובות יותר בקידוד ובכתיבה יצירתית, תשובות מדויקות יותר לשאלות בנושאי בריאות, ורמות נמוכות יותר של הזיות.

GPT-5 היא מערכת הכוללת מודל מהיר ובעל תפוקה גבוהה, מודל חשיבה עמוק יותר, ונתב שמנתב את השיחה למודל המתאים בזמן אמת בהתבסס על סוג השיחה, מורכבות המשימה, ועוד. במערכת מוגדרים שני מודלים שממוקדים במהירות ותפוקה גבוהה: gpt-5-main ו-gpt-5-main-mini, ושני מודלים נוספים הממוקדים בחשיבה: gpt-5-thinking ו-gpt-5-thinking-mini. בגישה למערכת באמצעות API, ניתן לגשת למודל החשיבה, לגרסת המיני שלו ולגרסת הננו הקטנה והמהירה יותר של מודל החשיבה (gpt-5-thinking-nano). כמו כן, ישנה גישה למודל gpt-5-thinking-pro.

 קישורים חיצוניים 



 הערות שוליים 

קטגוריה:ChatGPT
קטגוריה:תוכנות שהושקו ב-2025